open-index/open-wikipedia-markdown huggingface dataset:
Monophylia

In cladistica, un gruppo **monophyletic**, o *[[clado]]*, es un gruppo de organismos componite de tote le descendentes de un ancestre commun.  Gruppos monophyletic typicamente ha characteristicas hereditari commun  (vide Synapomorphia) que distingue organismos de un clado ex altere organismos. Le classification del membros de un gruppo monophyletic es denominate un **monophylia**.

Monophylia es opposite a paraphylia e polyphylia. Un *gruppo paraphyletic* es componite de tote le descendentes de un ancestre commun minus un o plure gruppos monophyletic. Un *gruppo polyphyletic* es characterisate per tractos o habitos convergente e de interesse scientific (per exemplo, primates nocturne, arbores fructuose, insectos aquatic). Le tractos que differentia un gruppo polyphyletic del alteres non es hereditate de un ancestre commun.
Physica theoric

**Physica theoric** es un branca de physica que usa modellos mathematic, abstractiones de objectos physic e systemas pro rationalisar, explicar e predicer phenomenos natural. Illo contrasta con physica experimental, que usa utensiles experimental pro probar iste phenomenos.
Paraphylia

In taxonomia, un gruppo es **paraphyletic** si illo include le ancestre commun del gruppo e tote le descendentes de iste ancestre minus alicun—un o duo, typicamente—subgruppos monophyletic. On dice que le gruppo es paraphyletic *relativemente* al subgruppos excludite. Le classification del membros de un gruppo paraphyletic es denominate un **paraphylia**. Le termino es communmente usate in phylogenetica (un dominio del biologia) e alsi in linguistica. 

Iste termino esseva inventate pro esser applicate a taxones multo cognoscite como Reptilia (reptiles) que, conforme a lor nomines e definitiones traditional, es paraphyletic relativemente al mammiferos e aves. Reptilia contine le ultime ancestre commun del reptiles e tote su descendentes—includente tote le reptiles existente hodie e le synapsides extincte—minus mammiferos e aves.  Altere gruppos paraphyletic communmente recognoscite include le pisces, le simias e le lacertas.

Si multe subgruppos es absente del gruppo designate, on dice que illo es polyparaphyletic. Un gruppo paraphyletic non pote esser un clado (gruppo monophyletic), a saper qualcunque gruppo de species que include solmente un ancestre commun e tote su descendentes.

## Referentias
Nove Mundo

Le **Nove Mundo** es un del nomines usate pro le major parte del hemispherio west, specificamente le continente american includente insulas vicin como le Indias Occidental e Bermuda.
Un breve historia del tempore

***Un Breve Historia del Tempore: Del Big Bang al Foramines Nigre*** (anglese: *A Brief History of Time: From the Big Bang to Black Holes*) es un libro de scientia popular super le cosmologia (le studio del universo) per le physico britannic Stephen Hawking. Illo esseva publicate pro le prime vice in 1988. Hawking scribeva iste libro pro lectores non specialista sin cognoscentia anterior del theorias scientific.

In *Un Breve Historia del Tempore*, Hawking usa terminos non technic a proposito del structura, origine, disveloppamento e destino final del universo, subjectos studiate per le astronomia e le physica moderne. Ille approcha conceptos basic como le spatio e le tempore, componentes basic del universo (como le quarkes) e le fortias fundamental que lo governa (como le gravitate). Ille scribe super phenomenos cosmologic como le Big Bang e le foramines nigre. Ille discute duo theorias major, le relativitate general e le mechanica quantic, usate per scientistas moderne pro describer le universo. Finalmente, ille parla del recerca de un theoria unificante potente describer omne cosas in le universo de maniera coherente.

Le libro deveniva un *bestseller* e esseva vendite a plus de dece milliones de exemplares in vinti annos. Illo tamben esseva super le lista del *[[The Sunday Times|Sunday Times]]* de London del libros plus vendite durante plus de cinque annos, e habeva essite traducite in plus de 35 linguas in 2001.

## Referentias
Pessach

**Pessach** (in hebreo פֶּסַח‬ *Pesakh*) o **Pascha judee** es un festa religiose multo importante in judaismo, un del tres festivitates judee nominate חג (khag).

## Data
Ille occurre o tarde in martio o in april, comenciante le 15 del mense de נִיסָן‎ (nisan), le die de plenilunio in le calendario lunar de Judaismo, e dura septe dies in Israel e octo dies in le Diaspora.
## Formas
Le festa include le seder (le parola significa "arrangiamento"), un cena ritual que occurre in le domo familiar le prime (o secunde) nocte de pascha. Le seder (e le festa de azymos mesme) commemora le Exodo, le fugir del judeos del servitude in Egypto ancien que ha occurite plus que 3,000 annos passato.

Le participantes in le seder celebra le importantia de emancipation e libertate per cenar e leger le Haggadah, que es un scripto traditional (il ha varie redactiones disponibile) que recita le historia traditional del Exodo; le expectation es que le participantes va alsi contribuar oralmente lor commentos e elaborationes personal que non son in le scripto. In le seder le consumption de un portion del pan azyme appellate matza es mandatori.

Durante le dies de pascha judeos son prohibite a mangiar o usar alcun cosa que include levatura, e alsi, con le exception de matza, alcun cosa que ha tritico, secale, avena, hordeo, o spelta.

## Galeria

File:Ha_Lahma_Ania.jpg|thumb|225px|Illustration de un seder in le *Haggadah de Barcelona*, del 14e seculo
Seder

Le **seder** in judaismo es un cena ritual in domos judee le prime (e alsi al vices le secunde) nocte del festa de azymos pro commemorar le liberation del Israelitas ab Egypto.

Le participantes usa alcuno de varie versiones de un scripto preparate traditional, le Haggadah, que include commentarios, historiettas, e cantos. Le Haggadah ha alsi un injunction que cata persona so Seder debe contribuer oralmente lor proprie contos e pensamentos.

Pro le duration de pascha le consumption de levatura es prohibite per le lege judee, e alsi le consumption del granos tritico, spelta, avena, secale, e hordeo excepte in le forma de matza. Al seder mangiar matza e biber vino (o succo de uvas) es manfactor. Il ha alsi un "platto del seder" in le tabula pro certe alimentos symbolic.

Forsan le plus famose portion del Haggadah es le "Quatro Questiones," in le qual le infante le plus juvene (qui non es tro juvene a parlar) roga questioned super le differentia que distingue iste nocte ab altere noctes.
Axioma

Un **axioma** (del latino *axioma*, proposition evidente, del greco ancian ἀξιωμα) es un assertion, proposition o idea considerate como ver sin necessitar provas. Illo generalmente servi de fundamento a un argumento logic o deduction mathematic, e assi es sovente usate como synonymo de *postulato*.

## Vide etiam
* Lege (mathematica)

## Referentias

## Bibliographia
* Aristotle's Logic, *Stanford Encyclopedia of Philosophy*
Matza

**Matza** es un typo de pan platte azyme que es mangiate per judeos in le festa del azymos o pascha. Illo es facite solmente de aqua e farina, sin altere ingredientes, e necessita ser ponite in le furno un maxime de 18 minutos post miscer le aqua e farina.

Le farina necessita ser farina de tritico, secale, avena, spelta, o hordeo, e excepto in le forma de matza iste cinque granos son prohibite a judeos durante le septe (in Israel) o octo (in le Diaspora) dies del festa de azymo. In le seder, mangiar un portion de matza es mandatori.
Cicero Moraes

**Cícero Moraes** (Chapecó, 1982-11-13) es specialista in reconstruction facial forense in tres dimensiones, un technica que usa un cranio pro portraitar le facie que un individuo habeva quando ille viveva. 

Ille deveniva celebre per dar un facie al restos mortal de Sancte Antonio de Padua e ha reconstructe septe facies plus de sanctos e anque de figuras historic como le poeta Francesco Petrarca e le Senior de Sipán.
Pascha (christian)

**Pascha** es le festa religiose le plus importante in christianitate e ha loco al prime Dominica post le prime plenilunio de primavera.
## Galeria

File:Choereg.jpg|thumb|310px|*[[Choereg]]*, un pan armenie facite pro Pascha

## Vide etiam
*Septimana Sancte
Spada

Un **spada** o **gladio** es un arma blanc componite de un longe lamina metallic (typicamente de aciero) acute e affilate, fixate a un manico, le qual pote comprender un guarda e un pomo.
## Galeria

File:Jacques-Louis David - Oath of the Horatii.jpg|center|250px|Le personages in *Le Juramento del Horatii* per Jacques-Louis David jura in su spadas
File:1985_CPA_5647.jpg|right|150px|Le phrase "illes forgiara lor spadas a aratros" era usate como un symbolo del pace per Isaia (timbro sovietic in honor del 40e anniversario del N.U.)

## Ligamines externe
* Definition de ''sword'', *Merriam-Webster*.
* Definition de ''épée'', *TLFi*.
## Referentias
Khag

Un **khag** ("חג" in hebreo, alsi transliterate "chag"), plural **khagim** (חגים),  es alicun de tres festas religiose de origine agricultural in judaismo:  **[[pascha]]** in le mense de nisan (martio o april);  **[[shavuot]]** (un nomine que significa literalmente "septimanas") septe septimanas post pascha; e **sukkot** o **[[scenopegia]]** in le mense de tishrei al principio de autumno. Le parola es alsi extendite pro significar le festas judee de chanukah e purim.

Collectivemente le khagim commemora le eventos del fuga del judeos ab sclavitude in Egypto a liberation que le Torah describe: le escappata ab Egypto es commemorate per pascha; le reception del leges divin in le monte Sinai per shavuot; e le 40 annos in le deserto per sukkot. 

Le nomine *khag* significa *pelegrinage,* e es cognate con le parola arabic حَجّ‎ (*[[hajj]]*). In le (approximate) millennio inter le construction del templo de Salomon in Jerusalem e le destruction de su successor, le secunde templo, in le anno 70 del era commun, il esseva commun pro le judeos peregrinar al templo durante cata khag.

Le khagim dura pro un die plus in le diaspora que in Israel: pascha e sukkot ha septe dies pro judeos in Israel ma octo dies in le diaspora e shavout ha un die in Israel e duo in le diaspora. Isto es a causa del difficultate in le tempores ancian de calcular in advantia quando le novilunio que initia le mense appareria.

Le parolas "khag s'meakh" (alsi transliterate "chag s'meach"), que in hebreo significa "khag gaudiose," es usate como un salutation customari non solmente durante pascha, shavuot, e sukkot ma alsi in le festas de chanukah e purim, nonobstante que istos non es khagim in le senso le plus stricte.
Cladistica

**Cladistica** (del greco ancian , *cládos*, "branca") es un methodo de classification biologic in que organismos es categorisate in gruppos ("clados") secundo lor ancestre commun plus recente. Relationes hypothetic es normalmente derivate de characteristicas hereditate commun ("synapomorphias") que pote esser trovate in le plus recente ancestre commun e non existe in gruppos e ancestres plus remote. Un particularitate essential de un "clado" es que tote le descendentes remane in lor "clado" ancestral global.

Per exemplo, si intra un quadro cladistic le terminos primates, vertebratos, bilateria o animales esseva usate, iste terminos includera humanos tamben. Le radiation evolutionari  resulta in le creation de nove "subclados" per medio de bifurcation.

Le technicas e le nomenclatura de cladistica ha essite applicate a altere disciplinas. (Vide nomenclatura phylogenetic.)

Cladistica es ora le methodo de classification del organismos le plus communmente usate.

## Referentias
Ludovico V de Francia

**Ludovico V** (circa 967 — le 21 de maio 987), supernominate "le Indolente" (francese: *le Fainéant*), esseva le rege del francos de martio 986 a maio 987. Filio de Lothario e de Emma de Italia, ille esseva le ultime monarcha europee pertinente al dynastia del carolingos ante que le capetianos prendeva le poter in Francia.

## Referentias
Dynastia carolinge

Le **dynastia carolinge**, o simplemente le **carolingos**, es un dynastia del reges franc qui regnava in Europa del West de 751 al seculo 10. Alcun historicos, particularmente in le seculo 19, denomina iste lineage le "secunde racia" del reges franc.

## Etymologia
Le termino *carolingo*, in latino medieval *karolingi*, es derivate de *Carolus*, que es ambes le prenomine latinisate de Carolo Martel (690-741), le ancestre de iste dynastia, e illo de su granfilio, Carolo Magne (742?-814) qui es considerate le plus illustre rege de iste lineage.

## Galeria

File:Stammtafel der Karolinger.jpg|thumb|Arbore genealogic del carolingos, *Chronicon Universale* de Ekkehard d'Aura
Universitate de Uppsala

Le **Universitate de Uppsala** es le plus ancian universitate de Nord Europa, fundate in 1477 a Uppsala, in Svedia. Il ha circa 40 000 studantes.

## Personas famose
Le Universitate de Uppsala ha multo persones famose in scientia, humanitates e artes. 8 ha recipite le Premio Nobel.
*Carl von Linné
*Anders Celsius
*Hans Rosling
Emanuel Swedenborg

**Emanuel Swedenborg** (Stockholm, Svedia, le 8 de februario 29 de januario O.S.] 1688&nbsp;– London, Anglaterra, le 29 de martio 1772) esseva un philosopho, scientista e mystico svedese. Su ideas ha inspirate le Ecclesia Nova o Swedenborgismo.
Ashkenazi

**Ashkenazi** o **aschenasita** (note etiam como: **judeo germanic**, in hebreo: אשכנזי *ashkenazi* al singular, e אשכנזים *ashkenazím* al plural, ex: אשכנז *Ashkenaz*, Germania o plus generalmente Europa centroriental) es un termino que, frequentemente usate in contrasto a sephardi e mizrahi, se refere al cultura e traditiones del communitates judee descendente del judeos de Europa central e oriental, typicamente de tradition e/o lingua yiddish. Plus de 10 milliones de judeos hodie son ashkenazi , un numero que representa le grande majoritate del population judee mundial, que es circa 15 milliones de personas in total.

In certe casos il ha un differentia inter le formas ashkenazi e sephardi de un ritual. Per exemplo, post le leger public del portion del septimana del Torah in le synagoga cata sabbato, un portion additional del Biblia (seligite de un libro foras del Torah) es alsi legite publicamente; multe septimanas judeos ashkenazi e sephardi lege le mesme portion additional ma alcun septimanas in le calendario hebree le ashkenazis e sephardis ha portiones additional differente.

Un altere exemplo es que in le tradition ashkenazi, le lista de alimentos prohibite pro le duration de pascha, le festa del azymos, include cosas como fabas e ris que son permitite al sephardis.

Iste differentias nonobstante, il non ha differentias de theologia inter le formas ashkenazi e sephardi de judaismo e cata communitate pensa que le forma de observantia del altere es legitime. In le tradition judee, in general un judeo que observa le formas de observantia de su region e move a un region ubi le judeos usa un forma differente debe adoptar le forma del judeos de su nove region.

## Referentias
Numero de massa

Le **numero de massa** (***A***) es le termino usate in chimia e physica pro representar le numero de nucleones, lo que significa le summa del numero de protones e neutrones (*N*) que constitue le nucleo de un atomo.

Per exemplo, le carbon-12 (12C) ha 6 protones e 6 neutrones, ergo su numero de massa es 12=6+6.

Iste numero determina le varietate isotopic de un elemento chimic. Illo indica le numero de neutrones (*N*); quanto al numero de protones, illo es determinate gratias al numero atomic (*Z*).

Elementos chimic que ha le mesme numero atomic mais un differente numero de neutrones, ergo un differente numero de massa, son denominate isotopos.

Elementos chimic que ha le mesme numero de massa (*A*) son appellate isobaros.
Gallia

**Gallia** es un region historic de Europa Occidental que como parte del Imperio Roman occupava approximativemente le actual Francia e Belgica. Illo era habitate per varie populos de gallos (parlantes del lingua celtic de gallico). Gallia includeva le Francia actual, Belgica, le Pais Basse, Luxembourg e partes de Suissa, Germania e Italia del Nord. Le region habeva un area de 494,000 km2. Secundo Julio Cesare, qui obteneva le control del region pro le Republica Roman, Gallia esseva divide in tres partes: Gallia Celtica, Belgica e Aquitania.
Civilisation

Un **civilisation** es in general un stadio avantiate de un societate. Isto significa que illo ha leges, cultura e modos regular pro obtener alimento e proteger le populo. Le majoritate de civilisationes ha agricultura e un systema de governamento como monarchas o electiones, parla un lingua commun, e ha un typo de religion. Illos insenia a lor infantes le cognoscentia del qual illos ha necessitate. Le majoritate de civilisationes desde le sumerianos e le egyptianos usava typos de scriptura. Isto es proque le scriptura permitte le transmission e accumulation de cognoscentia trans le generationes.

## Etymologia
Le termino veni del verbo latin *civis* significante un persona qui vive in un burgo. Un gente civilisate ha apprendite del sapientia, ingenio e cognoscentia que esseva ganiate trans le seculos de progresso human. Le antipode de civilisation es alicun vices dicite esser entropia, barbaritate, grosseria o comportamento animal.

## Definitiones
* Un stadio avantiate de disveloppamento intellectual, cultural e material in le societate human marcate per progresso in le artes, scientias e stadio de conducto moral, le empleo extensive de archivos, includente scriptura, e le apparentia de institutiones complexe de politica e social.

* Le typo de cultura e societate disveloppate per un nation particular o region in un epocha particular: Civilisation maya; le civilisation de Roma antique.

* Le acto o processo de civilisar o attinger un stato civilisate.

* Raffinamento cultural o intellectual; bon gusto.

* Le societate moderne con su convenientia: "Nos retornava al civilisation post campar in le montanias".
Tishrei

**Tishrei** es prime mense del autumno e le prime mense del anno lunar in le calendario hebree e contine le plus grande concentration de dies feriate in judaismo e ha le anno nove, le plus sancte die e un altere jejuno, e un khag.

Le 1 e 2 de tishrei es Rosh HaShanah, le anno nove judee; le 3 es le Jejuno de Gedalia, un del jejunos minor judee; le 10 es Yom Kippur, un jejuno major e le die le plus sancte del anno in judaismo; e le khag de sukkot o scenopegia comencia in le 15 de tishrei.

Nonobstante que illo es le nove anno, tishrei es le septime mense del anno judee e non le prime. Illo es le nove anno proque illo es considerate le anniversario del creation del mundo in le mythologia judee, ma le prime mense de primavera, nisan es considerate le prime mense proque in le Torah Deo dice a Moses e Aaron (in Exodo 12:2, al tempore del fuga judee de Egypto): "Iste mense marcara pro vos le principio del menses."
Yom Kippur

**Yom Kippur** es le die del anno le plus sancte in judaismo. Un del duo jejunos major judee, illo occurre le 10 de Tishrei (in septembre o octobre) e conclude le Dies de Repententia que comencia in Rosh HaShanah. Le plus importante e famose precaria es le *[[Kol Nidre]]* (hebreo pro "tote juramentos").

Con le sol exception de Yom Kippur, le jejunos judee non pote esser in le sabbato (proque jejunar es normalmente prohibite le sabbatos) e si le data normal de un jejuno esserea sabbato le jejuno es observate le proxime die (o le die ante, in le caso del jejuno de Esther). In le caso de Yom Kippur, que es appellate un "sabbato" in le Torah (Levitico, 23:32), le jejuno es observate le 10 de tishrei mesmo si illo es le sabbato.
Dies de Repententia

Le **Dies de Repententia** es le periodo le plus sancte in judaismo, ab Rosh HaShanah (le 1 e 2 de Tishrei) a Yom Kippur (le 10 de Tishrei). Le 3 de Tishrei es le Jejuno de Gedalia, un del jejunos minor judee, quando judeos jejuna in le die solmente e non per nocte. Yom Kippur es un del duo jejunos major, que dura 25 horas.
Clado

Un **clado** (del , *klados*, "branca"), etiam cognoscite como un gruppo monophyletic, es un gruppo de organismos componite de un ancestre commun e de tote su descendentes lineal, e representante un branca unic del arbore universal del vita.

## Referentias
Jejuno de Gedalia

Le **Jejuno de Gedalia** es un del jejunos minor judee. Illo occurre le 3 de Tishrei, durante le Dies de Repententia.
Rosh HaShanah

**Rosh Hashanah** o **Rosh HaShanah** (Hebreo: רֹאשׁ הַשָּׁנָה, literalmente "Capite del anno") es le anno nove judee. Il ha duo dies feriate in le nove anno: le 1 e 2 de tishrei, le prime mense del autumno in le calendario hebree.

Rosh Hashana es le principio del periodo le plus sancte del anno judee, le Dies de Repententia, que conclude in le die le plus sancte del anno, Yom Kippur. 

Le 1 de tishrei del anno judee 5779 comencia le vespera del 9 de septembre 2018 EC (in le calendario judee le dies comencia al poner del sol). Le 1 de tishrei de 5780 comenciara le vespera del 29 de septembre 2019, lo de 5781 le 18 de septembre 2020, lo de 5782 le 6 de septembre 2021 e lo de 5783 le 25 de septembre 2022.
Orthoebolavirus zairense

***Orthoebolavirus zairense*** ex **virus Ebola** es un specie de virus periculose. Ille pertine al familia Filoviridae e es responsabile de sever morbo characterisate per subito initio de febre hemorrhagic accompaniate per altere signos e symptomas non specific. "Hemorrhagic" significa que le victima sanguina copia, intra e extra su corpore. Le virus affecta quasi tote organos e texitos del corpore human resultante in dysfunction de plure organos. Illo es trovate in Africa, con multe poc casos in Europa o Statos Unite de America.

Secundo le Organisation Mundial del Sanitate: le rata de mortalitate es approximatemente 50% in general ma varia in differente epidemias inter 25% e 90%.

## Transmission

Se pensa que vespertiliones fructivore del familia Pteropodidae son hospites natural de *Orthoebolavirus zairensis*. Human pote contaminar se per contact con sanguine, secretiones, organos o altere fluidos biologic del animal infectate, como vespertiliones fructivore, chimpanzes, gorillas, simias, foreste antilopas o porcospinos trovate malade o morte o in le foreste tropical.

## Classification
Il ha sex species in le genere *[[Orthoebolavirus]]* e tres de illos son associate con epidemias de febre hemorrhagic. Le prime vice que le virus ha apparite esseva in 1976 in duo epidemias simultanee, uno in le Republica Democratic del Congo in un village proxime al Riviera Ebola (del qual le nomine del virus veni) e le altere in un region que hodie es in le Sudan del Sud. Le prime epidemia es causate per le specie le plus virulente *O. zairensis*, le secunde per un specie proxime *[[Orthoebolavirus sudanense]]*.

## Evolution
*Orthoebolavirus zairense* divergeva de su ancestores inter 1960 e 1976. Un evento de recombination inter differente cippos occurerea inter 1996 e 2001 in Homininae. Iste recombinant cippos serea responsibile de un serie de human epidemia in Central Africa in 2001–2003. Le *Makona* variant de *O. zairensis* causeva le epidemia de 2014 in West Africa. Durante iste epidemia, le evolution del cippos permitte un plus grande transmission interhuman.

## Principal epidemias
Le principal altere epidemias causate per *O. zairense* son:
* 2013-2016: West Africa (25'500 patientes; 11'000 mortes)
* 2018-2020: RDC e Uganda (3'470 / 2'280)
* 2022: Guinea (23/12)

## Reference
Jejunos major judee

Le **jejunos major judee** es Yom Kippur e Tisha B'Av, le duo jejunos in judaismo que dura 25 horas, comenciante ante le poner del sol e concludente al crepusculo del proxime die (in contrasto al jejunos minor que dura solmente inter le aurora e le crepusculo).

Con le sol exception de Yom Kippur, le jejunos judee non pote esser in le sabbato (proque jejunar es normalmente prohibite le sabbatos) e si le data normal de un jejuno esserea sabbato le jejuno es observate le proxime die (o le die ante, in le caso del jejuno de Esther). In le caso de Yom Kippur, que es appellate un "sabbato" in le Torah (Levitico, 23:32), le jejuno es observate le 10 de tishrei mesmo si illo es le sabbato.
Jejuno de Esther

Le **jejuno de [[Esther]]** (del hebreo: תַּעֲנִית אֶסְתֵּר, "taanit Esther")‎ es un jejuno minor in judaismo que occurre le 13 del mense de adar, le die ante le die feriate de purim. Como le altere jejunos minor judee, illo comencia al aurora e conclude post le poner del sol, quando purim comencia.

Le jejuno es pro commemorar le salvamento del judeos ab un indendite genocidio per le politico perse Haman quando le regina Esther ha revelate a su sposo le rege perse Ahasuerus que illa mesme esseva judee. Iste supponite salvamento es describite in le Libro de Esther, un libro que es un romancetto del era hellenistic e cuje eventos e personages (con exception possible del rege, qui es communmemte identificate con Xerxes I o su filio Artaxerxes I) es completemente fiction.

Le calendario judee es un calendario lunar que ha o 12 menses lunar, o 13 menses in annos bissextil. Le 12e mense del anno judee es adar; quando il ha 13 menses le 12nde es appelate adar I e le 13tie es appellate adar II. In iste caso purim, e consequentemente le jejuno de Esther, es in adar II.

In annos quando le 13 de adar occurre in le sabbato judee le jejuno de Esther es le 11 de adar e non le 13. Isto es proque jejunar es prohibite durante le sabbato; le jejuno non es in le 12 in iste caso proque le sabbato comencia un poc ante le poner del sol, ma le jejuno non termina se usque le crepusculo.
Adar

**Adar** es le 12nde mense del calendario lunar judee. In annos bissextil, que ha 13 menses, le 12nde es appellate adar I e le 13tie es appellate adar II. Le jejuno de Esther e le festa de purim occurre in le medie de adar (o adar II in annos que ha 13 menses).
Monte Sinai

**Monte Sinai** es un monte mythologic in le Torah, situate in le peninsula de Sinai e a vices indentificate con alicun de varie locos specific, ubi Moses ha recipite le leges divin ab le mano de Deo septe septimanas post le exodo ab Egypto, secundo le description in le libro de Exodo.
Aramaico talmudic

**Aramaico talmudic** es le dialecto de aramaico ancian usate in le talmud. Illo usa le alphabeto hebree.
Aramaico

**Aramaico** es le nomine de un lingua semitic. Illo pote significar o aramaico ancian o su descendente aramaico moderne.
Aramaico ancian

**Aramaico ancian** era un lingua semitic ancian e le ancestre de aramaico moderne. Dialectos usate hodie per grupos religiose in lor scripturas, liturgias, e commentarios include aramaico talmudic per judeos e syriaco per certe ecclesias christian.
Jejunos minor judee

Le **jejunos minor judee** son le jejunos judee observate per jejunar durante le horas de die solmente, ab le aurora al crepusculo, e non durante le nocte.

Illos include le jejuno de Gedalia, le jejuno del 10 de tevet, le jejuno de Esther, e le jejuno del 17 de tammuz. Il es customari alsi pro un judeo qui es le prime infante de su parentes observar le jejuno del primogenite.

Le jejunos minor, como tote jejunos judee con le sol exception de Yom Kippur, non pote esser in le sabbato (proque jejunar es normalmente prohibite le sabbatos), e si le data normal de un jejuno esserea sabbato, le jejuno es observate le proxime die (o le die antea, in le caso del jejuno de Esther). In le caso de Yom Kippur, que es appellate un "sabbato" in le Torah (Levitico, 23:32), le jejuno es observate le 10 de tishrei mesmo si illo es le sabbato.
Jejunos judee

**Jejunos judee** include duo jejunos major de 25 horas, Yom Kippur (le plus sancte die del anno in Judaismo) e tisha b'av, e le jejunos minor, que dura ab le aurora al crepusculo.
Brooklyn

**Brooklyn** es le plus populose del cinque "boroughs" (areas) de New York City (Citate de Nove York) in le Statos Unite de America. Originalmente un citate separate, illo era annexate per le Citate de Nove York in 1898. Hodie illo ha plus que 2,5 milliones de residentes, e illo esserea le quarte plus populose citate in le Statos Unite de America si totevia illo era un citate separate.

Como le altere "boroughs" del Citate de Nove York, illo es e un "borough" del citate e un contato del Stato de Nove York. Como un "borough" del citate illo ha le nomine Brooklyn, ma como un contato del stato su nomine es Kings County (Contato del Reges). Illo e le "borough" de Queens occupa le west de Long Island.
Queens

**Queens** es le plus grande in area del cinque boroughs del Citate de Nove York. Illo era un contato suburban ante le consolidation in 1898 del Citate de Nove York, quando illo era includite in le citate.

Como le altere boroughs del Citate de Nove York, illo es e un borough del citate e un contato del Stato de Nove York. Como un borough del citate illo ha le nomine Queens, e como un contato del stato su nomine es Queens County (Contato del Regina). Illo e le borough de Brooklyn occupa le west de Long Island.
Padma Patil

**Padma Patil** es un studente in le schola Hogwarts in le serie de libros super Harry Potter scripte per J. K. Rowling. Illa es le gemino identical de Parvati Patil, ma Padma es in Domo Ravenclaw e Parvati es in le Domo Gryffindor.
Parvati Patil

**Parvati Patil** es un studente in le schola Hogwarts in le serie de libros super le magico Harry Potter scripte per le autor britannic J. K. Rowling. Illa es le gemino identic de Padma Patil, ma Parvati es in le Domo Gryffindor, e Padma es in le Domo Ravenclaw.
Boroughs de New York

Un **borough** (bʌroʊ; le "gh" es silente) de Nove York es un del cinque divisiones del Citate de Nove York que alsi son contatos del Stato de Nove York. 

Le citate era fundate in le 17e seculo al sud de Manhattan e expandeva trans le seculos a occupar omne le insula. Tarde in le 19e seculo le Bronx (un parte del continento al nord) era annexate e finalmente in 1898 le citate de Brooklyn e le contato de Queens (ambos al west de Long Island) e le insula de Staten Island era annexate.

Cata borough del Citate de NY alsi es un contato del Stato de NY. Le boroughs de Queens e le Bronx ha le mesme nomines como su contatos. Manhattan es New York County ("Contato de Nove York"), Staten Island es Richmond County ("Contato de Richmond") e Brooklyn es Kings County ("Contato del Rege" - nota que "Queens" significa "del Regina).
Anthony Goldstein

**Anthony Goldstein** es un studente del schola Hogwarts qui es in le Domo Ravenclaw in le serie de romances super Harry Potter scripte per J. K. Rowling. Illo es judee.

Le nomine "Goldstein" es de origine judee, plus specificamente ashkenazi. Illo significa "petra de auro" in yiddish (como in germano, del qual yiddish es un dialecto). Respondente a un persona qui ha rogate in Twitter si Hogwarts ha magos judee, Rowling ha twittate *"Anthony Goldstein, Ravenclaw, Jewish wizard"* ("Anthony Goldstein, Ravenclaw, mago judee").https://twitter.com/jk_rowling/status/544946669448867841
Harry Potter e le Camera del Secretos

**Harry Potter e le Camera del Secretos** es le secunde del septe romances in le serie de libros super Harry Potter scribite per J. K. Rowling. Le eventos del romance occurre in 1992 e 1993. Illo originalmente esseva publicate in 1998. Un film de 2002 del mesme titulo esseva basate in le libro.
Io, Robot

**Io, Robot** (ab anglese: *I, Robot;* traducibile etiam como: **Ego, Robot**) es un collection de contos phantascientific per Isaac Asimov, originalmente scripte e publicate super revistas in le annos 1940, e publicate como libro unic in 1950.

Le contos narra le historia de un realitate ubi le robotes es fundamental al vita human, comenciante in le annos 1980 e continuante pro generationes. Post le morte de Asimov, in 2004 un film homonyme, con Will Smith como protagonista, ostende un adaption cinematographic laxemente basate in le contos de Asimov.
Baku

**Baku** (lingua azeri: *Bakı*) es le capital e le citate le plus populose de Azerbaijan, con un population (2022) de  milliones de personas. Situate in le peninsula Absheron in le costa del Mar Caspie 28 metros sub le nivello del mar global, Baku es le capital national le plus basse in le mundo.

Le ancian citate central, con le Palatio del Shirvanshahs e le Turre Virgine es un sito de Patrimonio Mundial del UNESCO.
Tbilisi

**Tbilisi** (etiam: **Tibilisi**, **Tiblissi**, o **Tifl<u>i</u>s**; in georgiano: თბილისი) es le capital e le citate le plus populose de Georgia. Fundate in le V<sup>e</sup> seculo, hodie su area urban contine circa 1,5 million habitantes.

## Galeria

File:Tbilisi-View from St Nicholas-14-019-gje.jpg| Panorama del urbe 
File:Tbilisi-Rustaveli-08-Rustaveli-Theater-2019-gje.jpg|Strata de Rustaveli
File:Tbilisi-St Nicholas-04-2019-gje.jpg|Ecclesia de Sct. Nicholas
File:Tbilisi-Sioni-Kathedrale-12-Kapelle-2019-gje.jpg|Cathedral Sioni
File:Tbilisi-Sioni-Kathedrale-28-innen-2019-gje.jpg|Cathedral Sioni al interior
Denali

**Denali** es un monte in Alaska que es le monte le plus alte in America del Nord. Su summitate es 6,190 metros super le nivello del mar. Le nomine "Denali" es derivate de un parola que significa "alte" in le lingua indigene del Koyukones, un nation de indianos american qui parla un lingua in le familia Na-Dené.
## Denomination
Inter 1917 e 2015 su nomine official in le Statos Unite era "Mount McKinley" ("Monte McKinley," in honor de William McKinley) ma le 29 de decembre 2015 Barack Obama ha annunciate le cambio official al nomine indigene "Denali" , e tres dies depost le United States Geological Survey ha annunciate que un nove mensuration del altitude del monte ha revelate que le summitate es 20,310 pedes (6,190 metros), 10 pedes (~3 metros) minus alte que ha essite pensate desde le preview mensuration in le 1950s. 
## Ligamines externe
*US Geological Survey
Na-Dené

**Na-Dené** es un familia de linguas parlate per indianos american in America del Nord. Illo include alcun linguas in Alaska e le west de Canada, e alteres in le sudwest del Statos Unite. Illos del sudwest statounitese include navaho (que ha plus que 100,000 parlantes, plus que alcun altere lingua parlate per indianos american in le Statos Unite) e apache.

## References
Isaac Bashevis Singer

**Isaac Bashevis Singer** (c.1903 in Leoncinm Imperio Russe [hodie in Polonia]&nbsp;– 24 de julio 1991 in Surfside, Florida, SUA) esseva un scriptor in le lingua yiddish e un ganiator del Premio Nobel.

Su patre esseva un rabbi chassidic (un currente reformista e mystic in le judaismo orthodoxe). Su matre esseva un filia de un rabbi misnagdic (orthodoxe ma anti-chassidic), e illa habeva un puncto de vista plus rationalistic in contrasto al mysticismo de su sposo le rabbi. Singer ha rejectate le orthodoxia de su parentes, influentiate per su fratre plus vetere, le scriptor Israel Joshua Singer.

Ille esseva un vegetariano pro rationes ethic e ha dicite in un interview con le *[[New York Times]]* que su vegetarianismo esseva "non pro mi sanitate, ma pro le sanitate del gallinas." 

Ille ha recipite le Premio Nobel pro Litteratura in 1978 "pro su arte narrative impassionate que, con radices in un tradition cultural polonese-judee, vivifica conditiones universal human", e es le sol scriptor in yiddish qui ha ganiate lo.

## Referentias


## Ligamines externe

* Isaac Bashevis Singer al sito official del Premio Nobel.
Harold C. Urey

**Harold Clayton Urey** (29 de april 1893, Walkerton,Indiana, SUA - 5 de januario 1981, La Jolla, California, SUA) era un chimico qui ha ganiate le Premio Nobel pro Chimia in 1935 pro su discoperta de deuterium, un isotopo de hydrogeno.
Max Born

**Max Born** (11 de decembre 1882 in Breslau, Imperio German [hodie Wrocław, Polonia]&nbsp;– 5 de januario 1970 in Göttingen, Germania Occidental) esseva un mathematico e physico qui ha ganiate le Premio Nobel pro Physica in 1954 pro su contributiones al mechanica quantic.

Ille esseva un judeo german qui ha fugiate le regimen del nazis e devenite un professor del Universitate de Edinburgh in Scotia. Su granfilia es le actrice e cantatrice Olivia Newton-John.
Muggle

Un **Muggle**, in le libros del serie Harry Potter scripte per J. K. Rowling, es le appellation usate per magos pro un persona non-magic nascite in un familia non-magic (un persona non-magic nascite in un familia de magos es appellate un "Squib"). Le Muggles forma un societate que manca potentia magic ma pote compensar partialmente per usar lor technologia, basate in scientia.

In le secunde edition (1991) del Oxford English Dictionary il ha tres parolas *muggle*. Le prime, con citationes solmente del anglese medieval, es "allegate" a significar *cauda* in le dialecto de anglese de Kent, del qual es derivate un parola *muggling* significante *homine caudate*. Del secunde, que ha citationes solmente del 17e seculo, le dictionario non ha un definition, dicente solmente "origine e significantia obscure." Le tertie es un parola del argot statounitese del medie del 20e seculo (le prime citation es del anno 1926) significante *[[marijuana]]* o *cigarretta de marijuana*.
Linguas de Armenia

Quasi tote le population de Armenia ha le lingua official, armenio, como su lingua primari. Secundo le World Factbook del CIA, le percentage de parlantes de armenio in 2011 era 97,9%; un altere 1% parlava kurdo e 1% altere linguas. Multe personas alsi parla russo como un secunde lingua.

## Vide etiam
* Armenio classic
* Armenio medie

## Referentias
Lingua armenie

**Armenio** es un lingua indo-europee parlate per circa 6 o 7 milliones de personas, approximatemente 3 milliones de illes in le Republica de Armenia ubi illo es le lingua official e le resto in le diaspora armenie. Armenio ha su proprie alphabeto, create in 405 EC per Mesrop Mashtots. Le parola in armenio pro le lingua armenie mesmo es հայերեն (pronunciate hɑjɛˈɾɛn).

Armenio es le sol membro vivente de su branca del familia indo-europee, ma illo es multo influencite per le linguas iranian e le majoritate de su vocabulario es derivate del idiomas iranian. Il ha duo dialectos multo differente, armenio oriental e armenio occidental. Le dialecto del est es parlate in Armenia, Iran, e Russia; illo del west es parlate in Libano, Syria, Francia, le SUA e altere paises ma es in declino, in general non usate per le plus juvene generationes del communitates armenie in le diaspora.

center|thumb|Manuscripto in armenio del seculo XIII
Mesrop Mashtots

**Mesrop Mashtots** o **Mesrob Mashtots** (armenio: Մեսրոպ Մաշտոց) (c.360 - 440 EC), un sancto in le Ecclesia Apostolic Armenie, era le creator del alphabeto armenie in le anno 405 EC.
Alphabeto armenie

Le **Alphabeto armenie** es le alphabeto usate pro scriber le lingua armenie. Illo era inventate in le anno 405 EC per Mesrop Mashtots e originalmente habeva 36 litteras, 31 consonantos e 5 vocales. Hodie illo ha 38 litteras, 32 consonantes e 6 vocales.
American Friends Service Committee

Le **American Friends Service Committee** o **AFSC** (Committee del Amicos Statounitese pro le Servicio) es un organisation establicite per membros del Society of Friends (Societate de Amicos), plus ben cognoscite como le Quakeres, pro advantiar le causas del pace e justitia. Illo era fundate in 1917, le anno quando le SUA ha entrate le Prime Guerra Mundial, pro provider supporto al pacifistas qui era objectores de conscientia.

In 1947 le AFSC e su equivalente britannic, le Friends Service Council (Concilio del Amicos pro Servicio), era le co-ganiatores del Premio Nobel del Pace pro su travalio, particularmente pro refugiatos e contra le fame durante e immediatemente post le Secunde Guerra Mundial.

## Referentias
Mario R Capecchi

**Mario Ramberg Capecchi** (nascite le 6 de octobre 1937 in Verona, Italia) es un geneticista molecular e ganiator del Premio Nobel. In 2007 ille, Sir Martin J. Evans, e Oliver Smithies ha recipite le Premio Nobel pro Physiologia o Medicina "pro lor discopertas del principios pro introducer modificationes genetic specific in mures per le uso de cellulas stirpe embryonic."

Illo esseva le filio de un patre Italian e un matre statounitese. Su patre ha disparite in combatto in Africa in le Secunde Guerra Mundial e su matre, pro esser active contra fascismo, esseva imprisionate in le campo de concentration Dachau in 1942. Un puero parve, Capecchi superviveva como un infante del strata usque le fin del guerra in 1945 quando su matre esseva liberate e illa ha movite con su filio al SUA.

Ille habeva su education al schola secundari le Schola George, a Antioch College ubi ille ha recipite su baccalaureo, e a Harvard University ubi ille ha studiate con le co-discoperitor de ADN James Watson pro ganiar su Ph.D. Capecchi esseva le secunde scientista qui ha graduate del Schola George e ganiate un Premio Nobel; le prime esseva Kenneth G. Wilson.

## Referentias
Shmuel Yosef Agnon

**S. Y. Agnon**, nascite **Shmuel Yosef Halevi Czaczkes** (Buchach, Austria-Hungaria [hodie Ukraina] le 17 de julio 1888&nbsp;– Jerusalem, Israel le 17 de februario 1970) esseva un scriptor israelita. Con Nelly Sachs, ille ha recipite le Premio Nobel pro Litteratura in 1966. Ille es le sol autor qui ha ganiate lo pro scriber in hebreo.

## Ligamines externe

*  
* Shmuel Yosef Agnon al sito official del Premio Nobel.
Bucla for

In informatica, un **bucla ''for*** (o *'cyclo *for**') es un commando de fluxo de controlo pro specificar un iteration. Specificamente, un bucla *for* functiona executante un section de codice repetitemente usque un certe condition ha essite satisfacite. Le nomine "bucla *for*" proveni del parola anglese *for* (pro).

Le buclas *for* ha duo partes: un capite e un corpore. Le capite defini le iteration e le corpore es le codice que es executate un vice per iteration. Le capite sovente declara un contator de bucla o variabile de bucla explicite. Isto permitte al corpore de saper qual iteration es in curso de execution. Le buclas *for* es typicamente usate quando le numero de iterationes es cognoscite ante de entrar in le bucla. Un bucla *for* pote esser considerate como un abbreviatura de un [[Bucla while|bucla *while*]] ("durante que") que incrementa e testa un variabile de bucla.

Diverse parolas-clave es usate pro indicar le uso de un bucla *for*: descendentes de [[ALGOL]] usa *for* (pro) e descendentes de [[Fortran]] usa *do* (face). Il ha alteres possibilitates, per exemplo [[COBOL]] que usa *PERFORM VARYING*.

*For* es usate como le parola-clave in multe linguages de programmation pro introducer un tal bucla. Le termino in anglese data de [[ALGOL 58]] e esseva popularisate in [[ALGOL 60]]. Es le traduction directe del anterior germano *für* que esseva usate in [[Superplan]] (1949-1951) per [[Heinz Rutishauser]]. Rutishauser esseva implicate in definir ALGOL 58 e ALGOL 60. Le corpore de bucla es executate "pro" le valores date del variabile de bucla. Isto es plus explicite in versiones de ALGOL del commando *for* ubi un lista de valores possibile e incrementos pote esser specificate.

In [[Fortran]] e [[PL/I]], le parola-clave *DO* es usate pro le mesme cosa e on lo appella un *bucla do''; isto es differente de un bucla do-while.
James Dewey Watson

**James Dewey Watson** (nascite le 6 de april 1928 in Chicago, Illinois, SUA) es un biologista statounitese qui co-discoperiva con Francis Crick (e con le assistentia de Rosalind Franklin e Maurice Wilkins) que ADN es le material genetic in cellulas. Watson, Crick, e Wilkins ha recipite le Premio Nobel pro Physiologia o Medicina in 1962 (Franklin ha morite in 1958).

## Ligamines exteerne

* Premio pro Physiologia o Medicina 1962 al sito official del Premio Nobel]
* James Watson al sito official del Prermio Nobel
Francis Crick

**Francis Crick** (8 de junio 1916 in Northampton, Anglaterra, Regno Unite&nbsp;– 28 de julio 2004 in San Diego, California, SUA) esseva un biologista qui co-discoperiva con James Watson, con le assistentia del labor scientific de Rosalind Franklin e Maurice Wilkins, que ADN es le material genetic in cellulas. Watson, Crick, e Wilkins ha recipite le Premio Nobel pro Physiologia o Medicina in 1962 (Franklin habeva morite in 1958).https://www.nobelprize.org/prizes/medicine/1962/summary/ https://www.nobelprize.org/prizes/medicine/1962/crick/facts/
Nicholas Murray Butler

**Nicholas Murray Butler** (2 de april 1862 in Elizabeth, New Jersey, SUA&nbsp;– 7 de decembre 1947 in Nove York, Nove York, SUA) esseva le presidente del Universitate Columbia in le Citate de Nove York.

Un professor de philosophia al universitate desde 1885, ille ha devenite le presidente agente de Columbia in 1901 e le presidente official ab 1902 a 1945, un periodo plus longe que omne altere presidente del Universitate Columbia.

In le election presidential de 1912 Butler deveniva le candidato del Partito Republican pro le vicepresidentia del SUA post le subite morte de James S. Sherman.

In 1931 pro su travalio in reinfortiar le lege international ille esseva le co-ganiator, con Jane Addams, del Premio Nobel del Pace.

Su amicos includeva le kaiser Gulielmo II del Imperio German, le Presidente del SUA Theodore Roosevelt, e Elihu Root, qui alsi ha ganiate le Premio Nobel pro le Pace.

## Referentias
Lingua kurde

Le **lingua kurde** o **kurdo** es un lingua in le branca iranian del ramo indo-iranian del familia indoeuropee. Illo es parlate per deces de milliones de kurdos qui son indigenas in Turchia, Iran, Irak, Syria, e Armenia.
Kenneth G. Wilson

**Kenneth G. Wilson** (8 de junio 1936 in Massachusetts, SUA - 15 de junio 2013 in Maine, SUA) esseva un physico qui esseva le sol ganiator in 1982 del Premio Nobel pro Physica; ille ha recipite lo pro su contributiones a comprehender le transitiones del phase. 

Ille habeva su education al schola secundari le Schola George, a Harvard College ubi ille ha recipite su baccalaureo, e a Caltech ubi ille ha recipite su Ph.D. Wilson esseva le prime scientista qui ha graduate del Schola George e ganiate un Premio Nobel; le secunde esseva Mario R Capecchi. 

## Referentias
Wilhelm Conrad Röntgen

**Wilhelm Conrad Roentgen** (27 de martio 1845 in Lennep (hodie un quartiero de Remscheid), Germania - 10 de februario 1923 in Munich, Germania) era un ingeniero e physico qui ha discoperite radios X. Pro is to ille ha ganiate le prime Premio Nobel pro Physica in 1901, le prime anno quando le Premios Nobel era premiate.
Cher

**Cherilyn Sarkisian** o **Cher** (20 de maio 1946 in California, SUA) es un actrice e cantator statounitese de descendentia armenie. In 1988 illa ha recipite le Premio Oscar pro le Optime Actrice pro su parte in le film *Moonstruck.*

## Galeria

File:Cher_Believe_D2K.jpg|Cher in 2014
Sonny-and-Cher.jpg|Cher e Sonny in 1966
Cher_-_Casablanca.jpg|Cher in le 1970s
Caucaso

Le **Caucaso** es un catena de montanias que separa le Mar Nigre a su west ab le Mar Caspie a su est e separa Europa a su nord ab Asia a su sud. Le republicas russe de Adygea, Karačaj-Circassia, Cabardino-Balcaria, Nord Ossetia-Alania, Ingussetia, Cecenia, e Dagestan se trova in le region vocate Caucasia del Nord o Ciscaucasia, dum le paises de Armenia, Azerbaijan, e Georgia son situate in le region vocate Transcaucasia o Caucasia del Sud.
Limite de Chandrasekhar

Le **Limite de Chandrasekhar** es 1.44 vices le massa del nostre sol, le minimo que necessita remaner post le morte de un stella pro facer un stella neutron. Iste es consequentemente le massa minimo de un stella neutron. Ille era calculate per le physico Subrahmanyan Chandrasekhar qui ha recipite le Premio Nobel pro Physica in 1983 pro su travalio.
Seamus Finnigan

**Seamus Finnigan** es un amico de Harry Potter in le serie "Harry Potter" scribite per J. K. Rowling. Ille es un studente irlandese al schola Hogwarts in Domo Gryffindor cuje amico le melior es Dean Thomas. Su matre es un maga ma su patre es un muggle. https://www.pottermore.com/explore-the-story/seamus-finnigan
Brie (caseo)

**Brie** es un caseo molle que es typicmente facite in rotettas con un pelle edibile de mucor blanc facite per le specie *[[Penicillium camemberti]]*. Le nomine del caseo es derivate del region francese Brie.
Brie

**Brie** es un region in le parte central del nord de Francia. Illo es le region de origine del caseo Brie.
Stilton

**Stilton** es un caseo anglese. Secundo le regulas europee, le appellation Stilton es permittite solmente si le caseo es facite in un de tres contatos anglese: Derbyshire, Leicestershire, e Nottinghamshire - nonobstante que le village de Stilton, le fonte del nomine del caseo, es in Cambridgeshire. Le varietates del Stilton blau es ben cognoscite, ma il ha etiam un Stilton blanc.
## Galeria

Blue_Stilton_Quarter_Front.jpg|Stilton blau
Caseo blau

Un **caseo blau** es un caseo que ha venas (o maculas) blau facite per un mucor de alcun de varie species del genere *[[Penicillium]]*. Exemplos de caseo blau include Gorgonzola, Roquefort, e Stilton.

## Galeria


File:Blue_Stilton_Quarter_Front.jpg|thumb|Stilton blau, un caseo blau anglese